CELEX: 32014R0450
Language: bg
Date: 2014-04-30 00:00:00
Title: Регламент за изпълнение (ЕС) № 450/2014 на Комисията от 30 април 2014 година за изменение за 213-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

3.5.2014   
            
            
               BG
            
            
               Официален вестник на Европейския съюз
            
            
               L 132/59
            
         РЕГЛАМЕНТ ЗА ИЗПЪЛНЕНИЕ (ЕС) № 450/2014 НА КОМИСИЯТА
   от 30 април 2014 година
   за изменение за 213-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 15 април 2014 г. Комитетът по санкциите към Съвета за сигурност на Организацията на обединените нации (СС на ООН) реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, внесено от това лице, и подробния доклад на омбудсмана, изготвен съгласно Резолюция 1904(2009) на СС на ООН.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 април 2014 година.
      
         
            За Комисията,
         
         
            от името на председателя,
         
         
            началникът на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се заличава следното вписване:
      
         „Youssef Ben Abdul Baki Ben Youcef Abdaoui (известен още като: а) Abu Abdullah, б) Abdellah, в) Abdullah), г) Abou Abdullah, д) Abdullah Youssef). Адрес: Via Torino 8/B, Cassano Magnago (VA), Италия. Дата на раждане: 4.9.1966 г. Място на раждане: Kairouan, Тунис. Гражданство: тунизийско. Номер на паспорта: G025057 (тунизийски паспорт, издаден на 23.6.1999 г., изтекъл на 5.2.2004 г.). Национален идентификационен номер: AO 2879097 (италианска лична карта, валидна до 30.10.2012 г. Други сведения: а) италиански данъчен код: BDA YSF 66P04 Z352Q, б) без право на достъп в Шенгенското пространство, в) име на майката: Fatima Abdaoui, г) член на организация, осъществяваща дейност в Италия, пряко свързана с организацията на Ал Кайда в ислямския Магреб. Дата на определянето, посочено в член 2а, параграф 4, буква б): 25.6.2003 г.“